Source: http://www.zakonypreludi.sk/zz/2004-216
Timestamp: 2017-04-29 01:38:49+00:00
Document Index: 17057610

Matched Legal Cases: ['§ 2', '§ 3', '§ 1', '§ 3', '§ 1', 'Čl. 1', '§ 2', '§ 27', '§ 8']

216/2004 Z. z. Nariadenie vlády, ktorým sa ustanovujú oblasti utajovaných skutočností | Aktuálne znenie
Zákony pre ľudíZbierka zákonov SRRočník 2004216/2004 Z. z.Aktuálne znenie
Nariadenie vlády č. 216/2004 Z. z.Nariadenie vlády, ktorým sa ustanovujú oblasti utajovaných skutočností
Informácie, informačný systémOchrana údajovObrana štátu, armáda, vojenské právoBezpečnosť a obrana štátu
01.05.2004216
01.05.2004NARIADENIE VLÁDY
01.05.2004Slovenskej republiky
01.05.2004z 15. apríla 2004,
01.05.2004ktorým sa ustanovujú oblasti utajovaných skutočností
01.05.2004Vláda Slovenskej republiky podľa § 2 písm. a) zákona č. 215/2004 Z. z. o ochrane utajovaných skutočností a o zmene a doplnení niektorých zákonov (ďalej len „zákon“) nariaďuje:
01.05.2004Utajovaná skutočnosť môže vzniknúť v oblasti
01.05.2004a) zachovania bezpečnosti1) a zabezpečenia obrany2) Slovenskej republiky,
01.05.2004b) zabezpečenia vnútorného poriadku a bezpečnosti3) Slovenskej republiky,
01.05.2004c) ochrany života, zdravia, osobnej slobody a bezpečnosti osôb pred protiprávnym konaním,
01.05.2004d) ochrany určených osôb a ochrany chránených osôb,4)
01.05.2004e) ochrany predmetov a objektov,5) ochrany určených objektov,6)
01.05.2004f) štátnych hmotných rezerv,
01.05.2004g) dovozu a vývozu vojenského materiálu,7)
01.05.2004h) ochrany jadrovej bezpečnosti, bezpečnosti jadrových zariadení, prepravy a ukladania jadrových materiálov a bezpečnosti chemických zariadení a nebezpečných látok pred protiprávnym konaním,
01.05.2004i) organizácie, foriem, metód a výsledkov činnosti spravodajských služieb, ozbrojených síl, ozbrojených bezpečnostných zborov, ozbrojených zborov a Národného bezpečnostného úradu a prostriedkov ich utajenia,
01.05.2004j) používania informačno-technických prostriedkov a informačno-operatívnych prostriedkov a prostriedkov operatívno-pátracej činnosti,
01.05.2004k) výskumu, vývoja a výroby zbraňových systémov a zariadení,
01.05.2004l) vedecko-technických a technologických postupov, výroby, výskumu a vývoja materiálov a technických prostriedkov,
01.05.2004m) zabezpečenia ochrany a bezpečnosti komunikačných a informačných systémov,
01.05.2004n) prípravy amnestie udeľovanej prezidentom republiky,
01.05.2004o) výskumu, vývoja, výroby a používania prostriedkov na ochranu utajovaných skutočností,
01.05.2004p) medzinárodných rokovaní a ich prípravy vrátane medzinárodných rokovaní o zmluvných dokumentoch, ak to ich povaha vyžaduje, a medzinárodných zmlúv a ich plnenia, ak sa na tom zmluvné strany dohodnú,
01.05.2004r) rozhodnutí, návrhov, žiadostí a informácií súvisiacich s úkonmi v trestnom konaní, ktoré by mohli ohroziť životy alebo bezpečnosť jednotlivých fyzických osôb alebo by mohli viesť k mareniu trestného konania,
01.05.2004s) zabezpečovania zahraničnej politiky Slovenskej republiky a vzťahov Slovenskej republiky k ostatným štátom a medzinárodným organizáciám a ochrany zastupiteľských úradov a diplomatických misií v Slovenskej republike,
01.05.2004t) vzájomnej spolupráce ozbrojených síl, ozbrojených bezpečnostných zborov, ozbrojených zborov, Slovenskej informačnej služby a Národného bezpečnostného úradu a ich spolupráce s príslušnými službami, zbormi alebo orgánmi cudzej moci,
01.05.2004u) menovej politiky a peňažného obehu,
01.05.2004v) dokumentácie týkajúcej sa vynálezov dôležitých pre obranu alebo bezpečnosť štátu alebo pre iný dôležitý záujem podľa § 3 ods. 3 až 6 zákona.
01.05.2004(1) Vedúci vymedzí8) podľa § 1 tohto nariadenia utajované skutočnosti vznikajúce v právnickej osobe v rámci pôsobnosti ustanovenej podľa osobitného predpisu.9) Určené utajované skutočnosti vedúci zaraďuje do zoznamu utajovaných skutočností právnickej osoby.
01.05.2004(2) Zoznam utajovaných skutočností právnickej osoby podľa odseku 1 vydáva vedúci písomne. Jeho obsahom je konkrétne určenie utajovaných skutočností s príslušným stupňom utajenia podľa § 3 zákona, zaradených do oblastí podľa § 1 tohto nariadenia a odôvodnenie potreby ich označenia príslušným stupňom utajenia.
01.05.2004(3) Zoznam utajovaných skutočností právnickej osoby je verejný.
01.05.2004Toto nariadenie nadobúda účinnosť 1. mája 2004.
Poznámky pod čiarou 01.05.20041) Čl. 1 ods. 3 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.
01.05.20042) Napríklad zákon č. 319/2002 Z. z. o obrane Slovenskej republiky, zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení zákona č. 511/2003 Z. z.
01.05.20043) Napríklad zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov.
01.05.20044) Napríklad zákon č. 141/1961 Zb. o trestnom konaní súdnom (Trestný poriadok) v znení neskorších predpisov, § 2 ods. 1 písm. f) zákona Národnej rady Slovenskej republiky č. 171/1993 Z. z.
01.05.20045) Napríklad zákon č. 49/2002 Z. z. o ochrane pamiatkového fondu, zákon č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty.
01.05.20046) § 27 zákona č. 319/2002 Z. z.
01.05.20047) Zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
01.05.20048) § 8 ods. 2 písm. a) zákona č. 215/2004 Z. z. o ochrane utajovaných skutočností a o zmene a doplnení niektorých zákonov.
01.05.20049) Napríklad zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, zákon č. 153/2001 Z. z. o prokuratúre, zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov, zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.